ลักษณะคือมีเลือดออกจากช่องคลอดมาประมาณ2วันเเล้วค่ะ เเต่จะออกเเค่วันล่ะ 1 ครั้ง ออกมาเล็กน้อยแค่ติดกางเกงชั้นใน(เลือดสีออกน้ำตาลแดง)วันเเรกคือจะรู้สึกเจ็บจี๊ดๆที่ท้องน้อยนิดนึ่งแต่ไม่มากพอวันที่สองไม่เจ็บแต่เลือดออกเหมือนกัน ปล.ประจำเดือนมาล่าสุดคือวันที่ 4/3/63-8/3/63
สวัสดีค่ะ หากประจำเดือนมาวันที่ 4-8 มี.ค.63 แล้วในวันที่ 17-18 มี.ค. ได้มีเลือดออกมา เลือดดังกล่าว อาจเกิดจาก1. เลือดออกช่วงไข่ตก หากเลือดที่ออกมีปริมาณไม่มาก และออกเพียงแค่ 1-2 วัน เลือดดังกล่าวก็น่าจะเป็นเลือดออกวันไข่ตกได้ ซึ่งในช่วงที่มีไข่ตก ก็จะมีอาการปวดท้องน้อย เจ็บเต้านมเล็กน้อยร่วมด้วยได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น ซึ่งจะมีเลือดออกมาอีกเรื่อยๆ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกตินอกจากนี้ ก็อาจเป็นภาวะแทรกซ้อนจากการตั้งครรภ์ได้ หากที่ผ่านมาได้มีเพศสัมพันธ์ โดยเลือดที่ออกในวันที่ 4-8 มี.ค. อาจไม่ใช่ประจำเดือนก็ได้ค่ะ ดังนั้น หากมีเพศสัมพันธ์ ก็อาจลองตรวจหาการตั้งครรภ์ดูด้วยค่ะ หากตรวจไม่พบ แนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือมีปวดท้องน้อย ก็ควรไปพบสูติ-แพทย์เพื่อตรวจหาสาเหตุค่ะ